ભારતે ‘થેંક યુ ઇન્ડિયા’નો કાર્યક્રમ ધર્મશાળામાં સ્થાનાંતરિત કર્યો પરંતુ તિબેટિયનોની લાગણી, વેદના, સંવેદના અને સ્નેહનું ‘સ્થાન’ એ જ રહે તે અપેક્ષા છે. તિબેટીયનો ૬૦ વર્ષથી ભારતમાં છે. તેમના સંતાનો અહીં જન્મયા. તેમના નાગરિકત્વનો વિચાર પણ તેમનું ભવિષ્ય ઉજળું કરનારું સદ્કાર્ય જ લેખાય. ભારત - તિબેટના સંબંધો વર્ષો જૂના છે, તિબેટ એક સ્વતંત્ર દેશ હતો અને તે બંને દેશો વચ્ચે બફર સ્ટેટની ગરજ સારતો. અંગ્રેજોના સમયમાં ત્યાં ભારતીય રેલ ચાલતી, ભારતની પોસ્ટ ઑફિસોય કાર્યરત, ભારતીય પોલીસ અને સૈન્યની એક નાનકડી ટુકડી પણ ત્યાં સુરક્ષા માટે તહેનાત રહેતી. આ ભવ્ય ભૂતકાળ બંને પક્ષ સ્મરણમાં રાખે તો ભવ્ય ભાવિનો સૂરજ સંબંધના આસમાનમાં દૃષ્ટિગોચર થાય. ‘થેંક યુ ઇન્ડિયા’ સાથે સાથે ‘થેંક યુ તિબેટ’ પણ ઊજવાય.